OzLabs/hebrew-wiki-articles huggingface dataset:
At (פקודה)

at הוא כלי במערכות הפעלה דמויות יוניקס המשמש לתזמון עבודה להרצה בודדת, בזמן מוגדר בעתיד.

==פעולה==
הפקודה <code>at</code> קורא סדרה של פקודות מתוך הקלט הסטנדרטי, ואוסף אותם לעבודה אחת, אשר תתבצע בתאריך עתידי. העבודה יורשת את סביבת העבודה הנוכחית, כך שכאשר היא תרוץ, היא תתבצע באותה תיקיה ועם אותם משתני סביבה כמו בזמן הגדרתה.

נוסף על כך, at מסוגל לשלוח דואר אלקטרוני כאשר הוא מסיים להריץ עבודה, להגדיר מספר תורים לעבודה, ולקרוא רשימת עבודות מקובץ. 

ברוב מערכות ההפעלה, at משתמש ב-daemon (תהליך רקע) בשם <code>atd</code> לשם תזמון והרצת העבודות. התהליך atd מחכה ובודק בכל דקה האם קיימות עבודות חדשות להרצה.

==תחביר==
באופן כללי, התחביר לקביעת עבודה חדשה הוא כדלקמן:
<pre dir="ltr">
at [-q queue] [-f file] [options] TIME
</pre>

דוגמה לתזמון עבודה להידור, בשעה 11:45 ב-31 בינואר תהיה:
<syntaxhighlight lang="bash">
$ echo "cc -o foo foo.c" | at 1145 jan 31
</syntaxhighlight>

לפקודה at קיים גם מצב אינטראקטיבי, לדוגמה:
<syntaxhighlight lang="bash">
 $ at 1145 jan 31
 at> cc -o foo foo.c
 at> ^D #(Control-D)
</syntaxhighlight>

הפקודה <code>atq</code> משמשת להצגת רשימת העבודות הנוכחית, בעוד הפקודה <code>atrm</code> משמשת להסרת עבודות מהתור. דוגמה לשימוש בהם:
<syntaxhighlight lang="bash">
 $ atq
1234 2011-08-12 11:45 cc -o foo foo.c user
 $ atrm 1234 
 $ atq
 $
</syntaxhighlight>

==ראו גם==
* cron

==קישורים חיצוניים==

* [http://pubs.opengroup.org/onlinepubs/9699919799/utilities/at.html at] באתר The Open Group
* <code dir="ltr">[http://linux.die.net/man/1/at at(1)]</code> - דף העזרה של at במערכת ההפעלה לינוקס

קטגוריה:פקודות יוניקס
גביע אסיה בכדורגל 1988

גביע אסיה בכדורגל 1988 נערך בקטר בין ה-2 בדצמבר ל-18 בדצמבר 1988. לטורניר העפילו 10 נבחרות שחולקו לשני בתים, כאשר מכל בית העפילו שתי נבחרות לשלב חצי הגמר שהתקיים בשיטת נוקאאוט.

נבחרת זכתה בגביע לאחר שגברה במשחק הגמר על בתוצאה 4–3 בדו-קרב בעיטת עונשי לאחר 0–0 בתום הארכה.

המשחקים נערכו בשני אצטדיונים הממוקמים בדוחה, בירת קטר: האצטדיון הלאומי של קטר ואצטדיון אל אחלי אשר מונים שניהם כ-20,000 מקומות ישיבה.

==הנבחרות==
{| class="wikitable sortable" style="text-align: center;"
|-
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
|align="right"||| מארחת הטורניר || 2 || 1984 || שלב הבתים (1980, 1984)
|-
|align="right"||| אלופת גביע אסיה בכדורגל 1984 || 1 || 1984 || אלופת אסיה (1984)
|-
|align="right"||| מנצחת בית א' במוקדמות || 2 || 1984 || שלב הבתים (1980, 1984)
|-
|align="right"||| מנצחת בית ב' במוקדמות || 4 || 1984 || אלופת אסיה (1980)
|-
|align="right"||| מנצחת בית ג' במוקדמות || 2 || 1984 || שלב הבתים (1980, 1984)
|-
|align="right"||| מנצחת בית ד' במוקדמות || 0 ||–|| –
|-
|align="right"||| סגנית בית א' במוקדמות || 3 || 1984 || סגנית (1984)
|-
|align="right"||| סגנית בית ב' במוקדמות || 0 ||–|| –
|-
|align="right"||| סגנית בית ג' במוקדמות ||5|| 1984 || אלופת אסיה (1968, 1972, 1976)
|-
|align="right"||| סגנית בית ד' במוקדמות || 6 || 1984 || אלופת אסיה (1956, 1960)
|}

==שלב הבתים==
===בית א'===

קוריאה הדרומית ואיראן העפילו לשלב חצי הגמר.

----

----

----

----

----

----

----

----

----

----

===בית ב'===

ערב הסעודית וסין העפילו לחצי הגמר.

----

----

----

----

----

----

----

----

----

----

==שלבי ההכרעה==

===פירוט המשחקים===
====חצי הגמר====

----

====משחק על המקום השלישי====

====משחק הגמר====

==פרסים==

להלן הפרסים שהענקו על ידי קונפדרציית הכדורגל של אסיה בתום הטורניר:

;שחקן מצטיין
* קים ג'ו סאנג

;מלך השערים
* לי טא הו

;שוער מצטיין
* זאנג הויקאנג

==סטטיסטיקה==
===מלכי השערים===
{| class="wikitable sortable" style="text-align: right;"
|-
! דירוג
! שחקן
! שערים
|-
|align="right"|1 || לי טא הו || 4
|-
|align="right"|2-11 || מה לין קסיה יוקסין פרשד פיוס ביון ביאנג ג'ו צ'אנג הא וון וואנג סאן הונג קים ג'ו סאנג אדל קחאמיס מנסור מופתה קחאליד סאלמאן || 2
|-
|align="right"|12-27 || פחד מוחמד גאו שנג מאי צ'או זאנג קסיוואן קארים באבי אדל אבס מנסור באשה סאלח אל מוטלק מוחמד אל סוייד פחד אל בישי יוסוף ג'זעה מייג'ד עבדולה ווילד אבו אל סל ווילד אל נאסר חסאן מוחמד עבדולזיז מוחמד || 1
|-
|align="right"|שערים עצמיים || מושין מוסבח (נגד קטר) || 1 (עצמי)
|}

===נבחרות כובשות שערים===
{| class="wikitable sortable" style="text-align: right;"
|-
! דירוג
! נבחרת
! שערים
|-
|align="right"|1 || קוריאה הדרומית || 11
|-
|align="right"|2-3 || סין קטר || 7
|-
|align="right"|4 || ערב הסעודית || 5
|-
|align="right"|5 || איראן || 3
|-
|align="right"|6-8 || כווית סוריה איחוד האמירויות הערביות|| 2
|-
|align="right"|9 || בחריין || 1
|-
|align="right"|10 || יפן || 0
|}

קטגוריה:גביעי אסיה בכדורגל
קטגוריה:תחרויות כדורגל ב-1988
קטגוריה:תחרויות כדורגל בקטר
קטגוריה:דוחה: תחרויות ספורט
נוח'בה

נוח'בה (בערבית: النخبة, "המובחרת") היא יחידת העילית של גדודי עז א־דין אל־קסאם, הזרוע הצבאית של ארגון הטרור חמאס, ובה כ־5,000 מחבלים נכון ל־2016.

מטרת היחידה היא לבצע תקיפות בשטח ישראל דרך המנהרות ההתקפיות, אך היא מתאמנת גם בפעולות הגנה בשטח הרצועה. חבריה מתמקדים בחדירה לישראל, בהסתערות על מוצבים וסיורים בניסיון לרצוח ולחטוף חיילים, ובהשמדת אמצעי לחימה. כמו כן הם מתאמנים על נסיגה דרך המנהרות עם שבויים או עם גופות חיילים, כדי שישמשו קלפי מיקוח לשחרור אסירים ביטחוניים. מחבליה מתאמנים באינטנסיביות והם מצוידים באמצעי לחימה מתקדמים ומדויקים. אנשי הנוח'בה מתמחים בקרבות גרילה, בירי נ"ט מתקדם, בצליפה, בניווט, בחבלה, בהסוואה, בלחימה במנהרות ובמבצעים מיוחדים. הם נחשבים "נשק יום הדין" של חמאס בביצוע פיגועים מורכבים. היחידה מחולקת לפלוגות ולכיתות, והן מפוזרות בין הגדודים, המוצבים לפי חלוקה גאוגרפית. רמת המידור של היחידה היא מהגבוהות שיש בארגון.

==היסטוריה==
הנוח'בה הוקמה כשנה לאחר סיום מבצע עופרת יצוקה, ב־2010, כדי לסייע לחמאס במאבקו המזוין נגד ישראל.

ב־8 ביולי 2014, יומו הראשון של מבצע צוק איתן, חדרו ארבעה-חמישה מחבלים מהיחידה לחוף זיקים. החדירה נכשלה, וכל המחבלים חוסלו. בזמן המבצע ניסו מחבלים מהיחידה לחדור לשטח ישראל באמצעות מנהרות חוצות גבול. ב-28 ביולי חוליית מחבלי נוח'בה חדרה ממנהרה לעבר פילבוקס סמוך למוצב נחל עוז. המחבלים הרגו 5 חיילים מגדוד 17 של חטיבת ביסלמ"ח, וכמעט חטפו את גופת אחד מהם. בעקבות תגובת החיילים שבחלקו העליון של הפילבוקס, נסוגו המחבלים חזרה אל המנהרה שדרכה חדרו למוצב, ללא גופת החייל. 11 חיילים ישראלים נהרגו בשלושה מקרי חדירה לשטח ישראל.

ב־2015 עברו חברי הנוח'בה אימונים באיראן. חלק מחבריה עזבו את היחידה כדי להצטרף לדאעש ב-2017. עד 2018 היו 1,500 מחבלים חברים ביחידה.

הנוח'בה הובילה ב־7 באוקטובר 2023 את מתקפת הפתע על ישראל, שבה השתלטו אנשיה על מוצבי צה"ל בעוטף עזה, רצחו, חטפו, עינו ואנסו ישראלים רבים, בהם זקנים, נשים, תינוקות וילדים. בבלימת הפלישה הרגו כוחות צה"ל יותר מ־1,500 מהמחבלים. ב־14 באוקטובר, במלחמת חרבות ברזל, נהרג עלי קאדי, מפקד כוח בנוח'בה, בתקיפת כלי טיס של צה"ל.

על פי הדיווחים, כשבעים מחבלים מהנוח'בה היו בכוח הפשיטה הראשוני על גדר המערכת סביב רצועת עזה.

== קישורים חיצוניים ==

* [https://www.maarachot.idf.il/2023/%D7%9E%D7%90%D7%9E%D7%A8%D7%99%D7%9D/%D7%9E%D7%94%D7%99-%D7%94%D7%A0%D7%97%D7%91%D7%94-%D7%94%D7%9B%D7%95%D7%97-%D7%94%D7%9E%D7%99%D7%95%D7%97%D7%93-%D7%A9%D7%9C-%D7%97%D7%9E%D7%90%D7%A1/ מהי הנחבה, הכוח המיוחד של חמאס? (פודקסט)], עם הד"ר מיכאל מילשטיין, לשעבר ראש הזירה הפלסטינית באמ"ן

== ראו גם ==

* כוח רדואן
* כוח קודס

==הערות שוליים==

קטגוריה:חמאס
Mv

mv (קיצור של המילה move, שמשמעותה בעברית "להזיז") היא פקודה במערכת ההפעלה יוניקס ובמערכות הפעלה דמויות יוניקס אשר משמשת להזזת קבצים או תיקיות ממקום אחד לאחר.

הפקודה משמשת גם לשינוי שמם של קבצים, שכן פעולת שינוי שם הקובץ מתפרשת על ידי מערכת הקבצים כמעבירה אותה משם מסוים לשם אחר.

על מנת להזיז קובץ באמצעות הפקודה <code>mv</code>, על המשתמש להיות בעל הרשאות כתיבה לתיקייה בה נמצא הקובץ, ולתיקיית היעד.

==תחביר==
באופן כללי, השימוש בפקודה הוא כדלקמן:
<pre dir="ltr">
mv [options] source_file... target_dir
</pre>

דוגמה לשינוי שם קובץ ולהעתקת הקובץ למיקום אחר:
<syntaxhighlight lang="bash">
mv currentfilename newfilename
mv newfilename ~/mydir 
</syntaxhighlight>

==קישורים חיצוניים==
* [http://pubs.opengroup.org/onlinepubs/9699919799/utilities/mv.html mv] באתר The Open Group
* <code dir="ltr">[http://linux.die.net/man/1/mv mv(1)]</code> - דף העזרה של הפקודה במערכת ההפעלה לינוקס

קטגוריה:פקודות יוניקס
רמי כהן

רמי כהן (נולד ב-1950 בחולון) הוא איש צבא ומנהל ישראלי. שירת בצה"ל במשך 24 שנים בתפקידי פיקוד ומטה והשתחרר בדרגת אל"ם בשנת 1992. לאחר שחרורו עסק בשוק ההון ובתכנון אסטרטגי לארגונים גדולים במשק.

בין השנים 2013-2015 כיהן כמנכ"ל משרד החקלאות ופיתוח הכפר. ב-2021 הורשע בפלילים על חלקו בפרשת ישראל ביתנו ונגזרו עליו 30 חודשי מאסר וקנס כספי. ביהמ״ש העליון קיצר את עונשו ל - 18 חודשי מאסר. לאחר פחות מ-9 חודשי מאסר שוחרר, בין היתר, עקב חנינה מנשיא המדינה.

==ביוגרפיה==
כהן שירת בחיל האוויר הישראלי והשתחרר בדרגת אלוף-משנה, בין תפקידיו בצבא היו מפקד יחידה 155 בין השנים 1972 – 1975, קצין אג"ם של סיירת מטכ"ל אליו התמנה ב-1976 לבקשתו של מפקד היחידה הנכנס עמירם לוין, מפקד 
טייסת מבצעית בחיל האוויר, מפקד היחידה הטקטית לחילוץ מיוחד (669). הוא פיקד על היחידה בשנים 1981 עד 1983, כולל בתקופת מלחמת לבנון הראשונה ובמבצע הולנדי מעופף לחילוצה של ספינת הטילים אח"י געש שעלתה על שרטון בחוף ערב הסעודית. בין השנים 1983-1985 שירת כראש ענף ארגון בחיל האוויר, בין השנים 1987-1989 שימש רמ"ח ביטחון שדה בחיל האוויר ובשנת 1989 התמנה לתפקיד מפקד כנף 2 בחיל האוויר. 

בבחירות לכנסת ה-15 שובץ במקום השמיני ברשימת ישראל ביתנו, אך לא נבחר. הוא עסק בתחום ניהול השקעות, היה דירקטור בחברות מקבוצת פלד-גבעוני (בהם ז'ק מיטרני וחייל אחזקות) שקרסה והותירה חובות גבוהים. ב-2001 מונה למנכ"ל בפועל של חברת הפחם הלאומית. בין השנים 2004-2013 שימש כיועץ אסטרטגי המתמחה בהכנת תוכניות עבודה למשרדי ממשלה וגופים גדולים במשק כגון מע"צ, תעשייה אווירית, פרטנר ועוד. כמו כן, סיפק כהן שירותי ייעוץ בתחום המשכיות עסקית תפעולית ופיננסית בעת חירום בגופים ציבוריים בהם בנק ישראל ומשרד האוצר.

ב-2013 מונה למנכ"ל משרד החקלאות ופיתוח הכפר.

כהן בעל תואר ראשון בהיסטוריה כללית מאוניברסיטת תל אביב, תואר שני בלימודים צבאיים מבית הספר הגבוה למלחמה בפריז.

== פלילים ==
ב־2014 נעצר לחקירה במסגרת פרשת השחיתות בישראל ביתנו. בעקבות החקירה הודיע בפברואר 2015 על התפטרותו. באוקטובר 2015 הודיעה המשטרה על המלצתה להעמידו לדין באשמת לקיחת שוחד, מרמה והפרת אמונים, הלבנת הון, זיוף מסמכים ורישום כוזב במסמכי תאגיד.. במרץ 2021 הורשע בעבירות אלו וכן באיום על קצין משטרה, ובהמשך נגזרו עליו 30 חודשי מאסר וקנס של 180,000 ש"ח.. במסגרת ערעור על גזר הדין, בית המשפט העליון קיצר את עונשו ל 18 חודשי מאסר. בפועל שוחרר לאחר 9 חודשי מאסר בין היתר בשל חנינה מנשיא המדינה. במסגרת אותה פרשה הורשעה רעייתו בתיה בשיבוש מהלכי משפט לאחר שהודתה כי חברה בבעלותה ניהלה רישומים כוזבים במסמכי תאגיד, זיוף מסמכים במטרה לקבל דבר בנסיבות מחמירות. נגזרו עליה 6 חודשי מאסר על-תנאי וקנס.

==קישורים חיצוניים==
* 

==הערות שוליים==

קטגוריה:מנכ"לי משרד החקלאות
קטגוריה:מפקדי היחידה הטקטית לחילוץ מיוחד (669)
קטגוריה:לוחמי סיירת מטכ"ל
קטגוריה:מפקדי בסיסים בחיל האוויר הישראלי
קטגוריה:אלופי-משנה בחיל האוויר
קטגוריה:בוגרי אוניברסיטת תל אביב
קטגוריה:פעילי ישראל ביתנו
קטגוריה:אישי ציבור ישראלים שהורשעו בדין
קטגוריה:ישראלים שהורשעו ברישום כוזב במסמכי תאגיד
קטגוריה:מורשעים בעבירות מרמה והפרת אמונים בישראל
קטגוריה:מורשעים בעבירות שוחד בישראל
קטגוריה:אישי ציבור ישראלים שהוטל עליהם מאסר
קטגוריה:קציני צה"ל בוגרי בית הספר הגבוה למלחמה בפריז
קטגוריה:ישראלים שנולדו ב-1950
ברוך מרגנית

ברוך מרגנית הוא רופא ומנהל ישראלי. שירת כקצין רפואה בצה"ל, פיקד על היחידה הטקטית לחילוץ מיוחד (669) של חיל האוויר ושימש מפקד הרפואה הפיקודי של פיקוד העורף. בעל עיטור המופת על פועלו במלחמת לבנון הראשונה.
== קריירה ==
מרגנית סיים לימודי רפואה באוניברסיטת תל אביב, הוא מוסמך בבריאות הציבור (MPH) מאוניברסיטת ג'ונס הופקינס והשלים בה גם את לימודי הפוסט-דוקטורט בניהול ומדיניות הבריאות. התמחה בשירותי רפואת חירום, טיפול בטראומה והערכות רפואית לקראת אסונות.

במהלך מבצע שלום הגליל שירת כרופא בסיירת מטכ"ל עמה לחם בגזרה המזרחית של לבנון ובהמשך בגזרת העיר ביירות. במהלך הקרבות בעיר חילץ פצועים תחת אש ותצפית אויב. על פועלו עוטר בעיטור המופת. בהמשך שירותו הצבאי פיקד על היחידה הטקטית לחילוץ מיוחד (669) של חיל האוויר, הקים את ענף רפואת חירום במפקדת קצין רפואה ראשי וכיהן כמפקד הרפואה הפיקודי של פיקוד העורף.

לאחר שחרורו מצה"ל שימש בתפקידי ניהול במגוון חברות הזנק בתחומי הביומד העוסקות בתחומי המכשור הרפואי, המידע הרפואי, הנדסה רפואית, בין השאר בחברות Medisys, הפטו, ויטל-פלואו, קריטיסנס, דימות אופטי ו-NeatStich.

מכהן כראש אגף טכנולוגיות ומחשוב, באסותא מרכזים רפואיים. היה חבר בוועדה לבחינת דרכי ההפעלה והשליטה למענה ראשוני לשירותי עזרה ראשונה טרום בית חולים במערך שירותי הרפואה הדחופה.

==קישורים חיצוניים==
*[https://soundcloud.com/glz-radio/1241345a-2 לא אשכח זאת רעי - ד"ר רמי לוי וד"ר ברוך מרגנית], גלי צה"ל

==הערות שוליים==

קטגוריה:לוחמי סיירת מטכ"ל
קטגוריה:מפקדי היחידה הטקטית לחילוץ מיוחד (669)
קטגוריה:בעלי תואר דוקטור לרפואה מאוניברסיטת תל אביב
קטגוריה:רופאים צבאיים ישראלים
קטגוריה:חיילי פיקוד העורף
קטגוריה:מעוטרי עיטור המופת במלחמת לבנון הראשונה
קטגוריה:מעוטרי סיירת מטכ"ל
אירנה כגנובסקי

אירנה כּגנובסקי-קֶסלֶר (13 בספטמבר 1955 – 4 באפריל 2009) הייתה נבלאית ישראלית.
== חייה ==
אירנה כגנובסקי נולדה באוקראינה הסובייטית (ברית המועצות), ושם למדה נגינה בנבל ולימודי מוזיקה כלליים. בשנת 1976 עלתה לישראל וסיימה את לימודיה באוניברסיטת תל אביב. במשך 27 שנים הייתה הנבלאית הראשונה של התזמורת הסימפונית ירושלים והרבתה לנגן עם התזמורת כסולנית. בשנות חייה האחרונות ניגנה גם עם אנסמבל המאה ה-21.

כגנבוסקי לימדה דורות רבים של נגני נבל באקדמיה למוזיקה ולמחול בירושלים. בין תלמידיה הנודעים סיון מגן, דנה חולדאי גתית בועזסון ורבקה ארקי.

בשנת 1979 הגיעה כגנובסקי למקום השלישי בתחרות הנבל הבינלאומית. בשנת 2006 זכה תלמידה סיון מגן במקום הראשון בתחרות זו.

אירנה כגנובסקי-קסלר נפטרה ממחלת הסרטן ב-2009, בגיל 53. נקברה בבית העלמין ירקון. הותירה שלושה ילדים.

==קישורים חיצוניים==
* 

קטגוריה:נבלאיות ישראליות
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:עולות בשנות ה-1970
קטגוריה:עולים בשנות ה-1970
קטגוריה:בוגרות בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:נשים הקבורות בבית הקברות ירקון
קטגוריה:ישראליות שנולדו ב-1955
קטגוריה:ישראלים שנולדו ב-1955
קטגוריה:ישראליות שנפטרו ב-2009
קטגוריה:ישראלים שנפטרו ב-2009
ועדת הפירושים

ועדת הפירושים היא ועדת כנסת מיוחדת שנותנת מענה ללאקונות בתקנון הכנסת ומהווה ערכאת ערעור על החלטות יושב ראש ישיבת הכנסת.

הכנסת הראשונה קיבלה ב-9 באוגוסט 1949 החלטה על פיה תוקם ועדת פירושים בת שבעה חברים, ביניהם יושב ראש הכנסת ושניים מסגניו, אליה יוכל לערער חבר הכנסת על פירוש שנתן יושב ראש ישיבת הכנסת להוראה מסוימת של התקנון או התקדימים.

על פי תקנון הכנסת, ועדת הכנסת היא האחראית לתת מענה לסוגיות הנוגעות לסדרי הדיון בכנסת שאין להן התייחסות בתקנון בטרם התקיים הדיון, והחלטתה הופכת לתקדים מחייב. אולם, כשבשעת דיון במליאת הכנסת עולה סוגיה שאין לה מענה בתקנון, מתפקידו של יושב ראש הישיבה להכריע בסוגיה. עוד קובע התקנון כי חברי הכנסת רשאים לערער בפני ועדת הפירושים על החלטתו של יושב ראש הישיבה ועל האופן שבו פירש את התקנון. חבר הכנסת מוזמן להציג את ערעורו, ולאחר בחינת הסוגיה מתקבלת החלטה העוברת לכנסת. החלטת ועדת הפירושים לא משנה את החלטתו של יושב הראש בישיבה שכבר התקיימה, אך עשויה להשפיע על נוסח תקנון הכנסת ולמלא את הלאקונה בו לקראת הישיבות הבאות.

ועדת הפירושים מורכבת מיושב ראש הכנסת ומשמונה חברי כנסת נוספים, שאינם חברי ממשלה, אותם בוחרת ועדת הכנסת. אם מגיש הערעור הוא חבר ועדת הפירושים, ממלא את מקומו חבר כנסת אחר לצורך הדיון.

== קישורים חיצוניים ==
* [http://www.knesset.gov.il/committees/heb/CommitteeHistoryByCommittee.asp?com=23 חברי ועדת הפירושים לדורותיה], באתר הכנסת

== הערות שוליים ==

*
פירושים, ועדת
הוועדה המסדרת (הכנסת)

הוועדה המסדרת היא ועדה הפועלת בראשית כהונתה של הכנסת לאחר בחירתה ותפקידה לקבל החלטות שונות הנוגעות לתחילת פעילות הכנסת.

== סמכויות והרכב הוועדה ==
לפי לחוק הכנסת, על הכנסת לכונן בראשית כהונתה ועדה מסדרת בראשות חבר הכנסת מסיעתו של חבר הכנסת שעליו הטיל נשיא המדינה את מלאכת הרכבת הממשלה. כאשר מי שהוטלה עליו מלאכת הרכבת הממשלה אינו מצליח במשימה זו, והמנדט לכך עובר לחבר כנסת מסיעה אחרת, ראשות הוועדה משתנה בהתאם. הייצוג בוועדה הוא לפי גודלן היחסי של הסיעות המונות לפחות ארבעה חברי כנסת, כשיתר הסיעות רשאיות להציב בוועדה משקיף מטעמן. הרכב זה נקבע על ידי נציגי הסיעות וטעון אישור של מליאת הכנסת.

על הוועדה לגבש הצעה להרכבן של ועדות הכנסת הקבועות על יושבי הראש שלהן, ולהביא את הצעתה לאישור הכנסת. עד לכינונה של ועדת הכנסת ממלאת הוועדה המסדרת את מקומה בכל הנוגע לסדרי העבודה בכנסת, לדיוניה ולמסגרת הניתנת להם. עד לבחירת ועדות הכנסת רשאית הוועדה המסדרת לבחור ועדות זמניות לענייני כספים ולענייני חוץ וביטחון, ובלבד שמספר חברי ועדות אלה לא יעלה על מספר החברים בוועדות הקבועות לנושאים אלה (ועדת הכספים וועדת החוץ והביטחון).

הוועדה קובעת את סדר הישיבה באולם המליאה ואת הקצאת הלשכות והחדרים במשכן הכנסת לחברי הכנסת שנבחרו ולסיעות השונות. פרטים נוספים על סמכויות הוועדה, כגון מינוי סגנים ליושב ראש הכנסת הזמני, נכללים בתקנון הכנסת.

==קישורים חיצוניים==
* [https://main.knesset.gov.il/Activity/committees/arrangements/Pages/default.aspx הוועדה המסדרת], באתר הכנסת
*שידורי וידאו של [https://www.knesset.tv/committees/house_committee/ הוועדה המסדרת] באתר [https://www.knesset.tv/ ערוץ הכנסת]

==הערות שוליים==

מסדרת, ועדה
מודול ציקלי

בתורת המודולים, מודול ציקלי הוא מודול הנוצר סופית על ידי איבר אחד. למודולים ציקליים תפקיד חשוב בתורות המודולים, בעיקר בתכונות של מודולים מעל תחום ראשי וכן במשפטי פירוק לגורמים מעל תחומים אלו.

==הגדרה פורמלית==

יהיו <math>R</math> חוג, ו-<math>M</math> מודול מעל <math>R</math>. נאמר ש-<math>M</math> ציקלי, אם קיים <math>x \in M</math> כך ש-<math>M=Rx=\{ r\cdot x|r\in R\} </math>, כאשר <math>\cdot </math> היא הפעולה של החוג על המודול.

==דוגמאות==

*כל מודול מהצורה <math>Rx</math> לכל <math>x \in M</math> הוא ציקלי.
*אם נביט ב-<math>R</math> כמודול מעל עצמו, אז כל אידיאל שמאלי ראשי הוא מודול ציקלי.
*כל מודול ציקלי <math>Rx</math> איזומורפי למודול המנה של <math>R</math> מעל המאפס של <math>x</math>.

==ראו גם==

*נוצר סופית
*מודול ציקלי
ארווין זלצברגר

ארווין (סטאנקו) זלצברגר (בבוסנית: Ervin-Stanko Salcberger; 31 במאי 1912, פאלה, בוסניה, האימפריה האוסטרו-הונגרית – 3 באוגוסט 1995, בלגרד, הרפובליקה הפדרלית של יוגוסלביה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי. 

==קורות חיים==
זלצברגר נולד בפאלה ואת השכלתו רכש בסרייבו. ב-1941, במהלך מלחמת העולם השנייה ולאחר כיבוש יוגוסלביה על ידי גרמניה הנאצית הצטרף ארווין זלצברגר לכוחות הפרטיזנים של טיטו וזכה לכינוי "סטאנקו". הוא פיקד על יחידת פרטיזנים בבוסניה ובהמשך, מונה לראש מטה אוגדת הפרטיזנים ה-17. שני אחיו אלכסנדר ואלפרד ואחותו בבה הצטרפו אף הם לכוחות הפרטיזנים ומצאו את מותם.

לאחר המלחמה המשיך ארווין זלצברג לשרת בצבא יוגוסלביה. הוא סיים את האקדמיה הצבאית היוגוסלבית בבלגרד ומונה למפקד בית הספר לארטילריה של הצבא. בהמשך פיקד על מערך הארטילריה בצבא יוגוסלביה והיה ראש המטה של אחת מאוגדות הצבא. הוא השתחרר מהצבא בדרגת גנרל-מאיור. ארווין זלצברגר הלך לעולמו ב-1995 בבלגרד ונקבר בשדרה המרכזית של בית העלמין היהודי שבעיר. רעייתו של ארווין זלצברגר לאה (לייקה) זלצברגר לבית אָבִינוּן (1913–2006) הייתה אף היא פרטיזנית ולחמה באוגדת הפרטיזנית ה-7 של באניה.

==הערות שוליים==

 

קטגוריה:פרטיזנים יהודים מיוגוסלביה
קטגוריה:פרטיזנים יהודים מבוסניה
קטגוריה:ניצולי השואה: בוסניה
קטגוריה:גנרלים יהודים בצבא יוגוסלביה
קטגוריה:יהודים בוסנים
קטגוריה:יהדות בלגרד: אישים
קטגוריה:יוגוסלבים שנולדו ב-1912
קטגוריה:יוגוסלבים שנפטרו ב-1995
ניקס (ירח)

ניקס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל יחד עם הידרה ביוני 2005. הירח נקרא על שם ניקס, אלת הלילה הקדומה במיתולוגיה היוונית.

החללית ניו הורייזונס הגיעה לפלוטו וירחיו, ביניהם ניקס, ביולי 2015.

==נתוני מסלול ונטיית הסיבוב==
תיאור הדמיה של סחרור הירח באופן בלתי צפוי לפי תגליות האבל
תצפיות טלסקופ החלל האבל גילו כי הירחים הידרה וניקס מסתחררים סביב עצמם בצורה כאוטית (ללא סדר קבוע או צפוי מראש) תוך כדי שהם מקיפים את המערכת הכפולה פלוטו-כארון.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ירחי פלוטו
הידרה (ירח)

הידרה (Hydra) הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל יחד עם ניקס ביוני 2005. הירח נקרא על שם היצור הימי המיתולוגי.

החללית ניו הורייזונס הגיעה לפלוטו וירחיו, ביניהם הידרה, ביולי 2015.

תצפיות טלסקופ החלל האבל גילו כי הירחים הידרה וניקס מסתחררים סביב עצמם בצורה כאוטית (ללא סדר קבוע או צפוי מראש) תוך כדי שהם מקיפים את המערכת הכפולה פלוטו-כארון.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ירחי פלוטו
פמפורובו

פמפורובו (בבולגרית: Пампорово) הוא אתר סקי פופולרי במחוז סמוליאן שבדרום בולגריה, אחד הידועים בבלקן. האתר נמצא בין יערות אורן ומבקרים בו בעיקר לצורכי גלישת סקי וסנובורד. זהו גם אזור תיירותי בקיץ. מרכז פמפורובו מציע מספר ברים ומלונות. זהו גם אחד מאתרי הסקי הדרומיים ביותר באירופה. האתר מתאים למשפחות ומותאם למתחילים ולמקצוענים.

== מיקום ==
האתר ממוקם בדרום הרי רודופי בגובה של 1620 מטרים מעל גובה פני הים. הפסגה הגבוהה ביותר באזור, סנז'נקה (בבולגרית: Снежанка) היא בגובה 1928 מטר, ומתנשאת לגובה מאות מטרים מעל האתר. פמפורובו נמצא במרחק של כ־260 ק"מ מסופיה, 85 ק"מ מדרום לפלובדיב, 15 ק"מ צפונית לסמוליאן ו־10 ק"מ מדרום לצ'פלארה.

== סקי ==
באתר הנופש 55 ק"מ של מסלולי סקי ו־38 ק"מ של מסלולי קרוס קאונטרי. באתר 18 מעליות עם קיבולת של 13,000 אנשים לשעה וארבע מפלסות שלג. מייצרי שלג המכסים 90% משטח האתר מבטיחים לגולשים גלישה מהנה ונוחה. יותר מ־100 מדריכי סקי מוכשרים, רהוטים בשפות שונות, זמינים לעזרת מתחילים, ובינוניים, בסקי ובסנובורד.

== אקלים ==
החורף בפמפורובו נוטה להיות מתון, אך ישנם כ־150 ימי שלג בכל שנה. השילוב הזה עוזר לעונת סקי ארוכה באתר. פמפורובו ידוע בשל ימי השמש הרבים בזמן החורף, בדרך כלל כ־120 ימים מדצמבר עד מאי. הטמפרטורה הממוצעת במשך חודש ינואר היא 3 מעלות צלזיוס מתחת לאפס.

==קישורים חיצוניים==

* 

קטגוריה:אתרי סקי בבולגריה
ג'ן סטרלינג

ג'ן סטרלינג בסרט "הגבוהים והאדירים", (1954)
ג'ן סטרלינג (באנגלית: Jan Sterling; 3 באפריל 1921 – 26 במרץ 2004) הייתה שחקנית קולנוע אמריקאית זוכת פרס גלובוס הזהב ומועמדת פרס אוסקר לשחקנית המשנה הטובה ביותר לשנת 1954 על תפקידה בסרט "הגבוהים והאדירים".

== ביוגרפיה ==
סטרלינג נולדה בניו יורק סיטי בשם ג'יין סטרלינג אדריאנס. אמה הייתה אלינור וורד דינס, ואביה היה ויליאם אלן אדריאנס ג'וניור, ארכיטקט ופרסומאי. היא התחנכה בארצות הברית ובאירופה, ולמדה משחק בבית ספרה של השחקנית האנגלייה פיי קומפטון.

סטרלינג החלה את דרכה כשחקנית קולנוע בדרמה של ג'ין ניגולסקו, "ג'וני בלינדה", בה שיחקה בתפקיד סטלה מק'ורמיק, מזכירתו של ד"ר רוברט ריצ'רדסון (לו איירס). בתחילת שנות ה-50 עיצבה את הקריירה שלה עם תפקידים בדרמת כותלי הכלא של ג'ון קרומוול, "כלואה", ובדרמות "רחוב המסתורין" של ג'ון סטורג'ס, בתפקיד הברמנית ויויאן הלדון, ו"תחנת יוניון".
בשנת 1951 הופיעה סטרלינג לצידו של קירק דאגלס בסאטירה של בילי ויילדר "הקרנבל הגדול" (The big Carnaval) שעוררה סערה גדולה, בתפקיד לוריין מינוסה, ובקומדיה של מיטשל לייסן, "החותנת בירח הדבש" (The Mating Season), בתפקיד בטסי דונלדסון.

סטרלינג זכתה בשנת 1954 בפרס גלובוס הזהב לשחקנית המשנה הטובה ביותר והייתה מועמדת לפרס אוסקר לשחקנית המשנה הטובה ביותר על הופעתה בסרט האסונות של ויליאם ולמן "הגבוהים והאדירים" בתפקיד הנוסעת סאלי מק'י.

סטרלינג המשיכה להופיע ככוכבת קולנוע בעיבוד הקולנועי של מייקל אנדרסון לרומן "1984" בתפקיד ג'וליה, בדרמת האגרוף של מארק רובסון "גבורים הנופלים", בתפקיד בת', אשתו של העיתונאי אדי ויליס (המפרי בוגרט), ובמערבון "האיש עם האקדח" לצידו של רוברט מיצ'ם ב-1955. בשנת 1981 הופיעה בפעם האחרונה בסרט קולנוע, בדרמה הקומית "יום שני ראשון באוקטובר" של רונלד נים.

===חייה הפרטיים===
סטרלינג נישאה ב-1941 לשחקן ג'ון מרייבל, והתגרשה ממנו בשנת 1947. בשנת 1950 נישאה לשחקן פול דאגלס, ונשארה נשואה לו עד מותו בשנת 1959. מנישואיה לדאגלס נולד בנה היחיד, אדמס, שנפטר ממחלת לב בדצמבר 2003. כשלושה חודשים לאחר מות בנה נפטרה סטרלינג ממחלת הסוכרת, בלוס אנג'לס, כשהיא בת 82.

== פילמוגרפיה נבחרת ==
* ג'וני בלינדה - 1948
* כלואה - 1950
* תחנת יוניון - 1950
* רחוב המסתורין - 1950
* החותנת בירח הדבש (The Mating Season) - 1951
* הקרנבל הגדול (The big Carnaval) - 1951
* פגישה וסכנה - 1951
* החותנת בירח הדבש - 1951
* ראבארב - 1951
* תשוקה וזעם - 1952
* פוני אקספרס - 1953
* הגבוהים והאדירים - 1954
* האישה על החוף - 1955
* כלא הנשים - 1955
* האיש עם האקדח - 1955
* 1984 - 1956
* גם גיבורים נופלים - 1956
* מסודות הגימנסיה - 1958
* התקרית - 1967
* יום שני ראשון באוקטובר - 1981

==קישורים חיצוניים==

* 

קטגוריה:ניו יורק: אישים
קטגוריה:אישים שהונצחו בשדרת הכוכבים של הוליווד: קולנוע
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:נפטרות מסוכרת
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
הפארק ההיסטורי הלאומי למלחמה באוקיינוס השקט

חוף אסאן שבפארק
הפארק ההיסטורי הלאומי למלחמה באוקיינוס השקט (באנגלית: War in the Pacific National Historical Park) משתרע על פני שטח של 8.2 קילומטרים רבועים בדרומו של האי גואם שבאוקיינוס השקט. הפארק הוקם בשנת 1978.

האי גואם נכבש על ידי יפן בדצמבר 1941 ושוחרר על ידי כוחות ארצות הברית בקיץ 1944.

הפארק כולל אתרי שדות קרב - לרבות שני חופי הנחיתה האמריקאים ב-1944, עמדות תותחים, שוחות, מערות ואתרים נוספים, הקשורים לקרבות שהתחוללו על אדמת האי במהלך המלחמה.

הפארק מנוהל על ידי שירות הפארקים הלאומיים של ארצות הברית. בשנת 2011 ביקרו בו 482 אלף מבקרים.

הפארק כלול במרשם הלאומי לאתרים היסטוריים של ארצות הברית.

==קישורים חיצוניים==

* 
* [http://www.nps.gov/wapa/index.htm הפארק] באתר שירות הפארקים הלאומיים של ארצות הברית

גואם
קטגוריה:גואם: גאוגרפיה
קטגוריה:מלחמת העולם השנייה: אבידות והנצחה
Dehumanizer

Dehumanizer הוא אלבומה השישה עשר של להקת ההבי מטאל הבריטית בלאק סבאת' שיצא לאור ביוני 1992. אלבום זה הוא הראשון בו השתתף הזמר רוני ג'יימס דיו כסולן מאז Mob Rules שיצא ב-1981, שלאחריו עזב את הלהקה. כמו כן, באלבום זה חזר ללהקה הבסיסט המקורי של הלהקה גיזר באטלר והמתופף וייני אפיק (דיו, Heaven & Hell).

==אודות האלבום==
האלבום הוקלט באולפני "Rockfield Studios" שבויילס. הסשנים לאלבום התקיימו בהשתתפותו של המתופף קוזי פאוול, אולם בעקבות תאונת רכיבה שעבר, תפס וייני אפיק את מקומו כנגן באלבום. בתחילה הביע דיו את רצונו להחליף את פאוול בסימון רייט, שהיה חבר בין היתר בלהקת AC/DC ולהקתו של דיו עצמו, אך באטלר ואיומי דחו את רצונו. הזמר טוני מרטין הצטרף לחברי הלהקה במהלך הקלטות האלבום למספר ימים, אך לא השתתף באלבום.

מבחינה מוזיקלית, האלבום הוא אחד הכבדים שהוציאה בלאק סבאת', והתיפוף בו הוא אגרסיבי ביחס לשאר אלבומי הלהקה; דוגמה טובה לסגנון התיפוף העצמתי ניתן למצוא בשיר הפתיחה "Computer God". נושאי השירים עוסקים באינדיבידואליזם וחיים לאחר המוות; כמו כן, האלבום מכיל טקסטים המביעים סגידה למחשב.

האלבום הצליח מבחינה מסחרית; במצעד בילבורד 200 הגיע האלבום למקום ה-44.

==רשימת השירים==
כל השירים נכתבו על ידי טוני איומי, רוני ג'יימס דיו וגיזר באטלר

==מבצעים==
חברי הלהקה
*טוני איומי - גיטרה
*רוני ג'יימס דיו - שירה
*גיזר באטלר - גיטרה בס
*וייני אפיק - תופים

משתתפים נוספים
*ג'ף ניקולס - קלידים
*ריינהולד מק - הפקה מוזיקלית

==קישורים חיצוניים==

==הערות שוליים==

קטגוריה:אלבומי בלאק סבאת'
קטגוריה:אלבומים באנגלית
סיימון פרייזר, לורד לובאט ה-15

בריגדיר סר סיימון כריסטופר ג'וזף פרייזר, לורד לובאט ה-15 וברון לובאט ה-4 (באנגלית: Simon Christopher Joseph Fraser, 15th Lord Lovat and 4th Baron Lovat; 9 ביולי 1911, טירת ביופורט, אינוורנס, סקוטלנד - 16 במרץ 1995, סקוטלנד) היה לורד סקוטי, ראש שבט פרייזר מלובאט ומפקד קומנדו בריטי במלחמת העולם השנייה.

== ביוגרפיה ==
=== ראשית חייו ===
פרייזר נולד לסיימון ג'וזף פרייזר, לורד לובאט ה-14 וללאורה, בתו של תומאס ליסטר, ברון ריבלסדייל ה-4. פרייזר למד בקולג' אמפלפורת' שם היה חבר בתוכנית ההכשרה לקצונה של צבא בריטניה ובקולג' מגדלנה באוניברסיטת אוקספורד, שם הצטרף ליחידת פרשים של האוניברסיטה, וב-1930 קיבל דרגת לוטננט שני ביחידת סיירי לובאט. בשנת 1931 הועבר פרייזר לצבא הרגיל, עדיין בדרגת לוטננט שני, למשמר הסקוטי. שנה לאחר מכן ירש את תוארו של אביו כלורד לובאט ה-15 וכראש ה-25 של שבט פרייזר מלובאט. באוגוסט 1934 הועלה לדרגת לוטננט וב-1937 הועבר לכוחות המילואים.
ב-10 באוקטובר 1938 נישא פרייזר לרוסמונד ברוטון ולזוג נולדו שישה ילדים.

=== מלחמת העולם השנייה ===
באוגוסט 1939 מונה פרייזר לקפטן ביחידה בה שירת. לקראת 1940 התנדב פרייזר לצבא הבריטי ולבסוף צורף ליחידת הקומנדו מספר 4. ב-3 במרץ 1941 נשלח יחד עם יחידתו לאיי לופוטן שבשליטת נורווגיה במהלך מבצע קליימור, בו השמידו מספר מפעלי שמן דגים, מספר מצבורי דלק ו-11 ספינות. במהלך המבצע נתפסו מספר ספרי קוד גרמניים, ונתפסו 216 עמדות גרמניות. כ-315 נורווגים ברחו יחד עם הקומנדו בחזרה לאנגליה.
באפריל נשלח יחד עם יחידתו לפלישה בעיר הרדלוט. בפלישה פיקד פרייזר פיקד על כ-100 חיילי יחידת קומנדו 4 ועל כ-50 חיילים קנדים מהבריגדה המלכותית של ניו ברונסוויק. על פעולתו בפלישה הזאת קיבל פרייזר את הצלב הצבאי. ב-1942 הועלה פרייזר לדרגת ליטננט קולונל וקיבל את הפיקוד על יחידת קומנדו 4. ופיקד עליה במהלך מבצע ג'ובילי ב-19 באוגוסט 1942. יחידתו תקפה והשמידה סוללת תותחים של 6 תותחי מ"מ, על פעולתיו במצע זה קיבל פרייזר את אות השירות המצוין.
בשנת 1944 הועלה פרייזר לדרגת בריגדייר ופיקד על בריגדת השירותים המיוחדים הראשונה. ביום הפלישה לנורמנדי נחת פרייזר יחד עם יחידתו בחוף סורד.

=== לאחר מלחמת העולם השנייה ===
פרייזר הושבת מהלחימה עקב פציעתו בצרפת, ולמרות ניסיונותיו לא הוחזר לשירות סדיר, אלא הוגדר כאיש מילואים ב-1949. הוא מונה על ידי וינסטון צ'רצ'יל למפקד חיל הג'נטלמנים של בית הלורדים.

== דמותו בתרבות ==
דמותו של פרייזר מוזכרת בספר רומן רוסי מאת מאיר שלו.

==לקריאה נוספת==
*אנטוני ביוור, הפלישה לנורמנדי, בונוס-יבנה הוצאה לאור (2009), עמ' 155–156.
*סטיבן אמברוז, יום הפלישה, זמורה-ביתן הוצאה לאור (2002), עמ' 482, 487, 490-492, 499-500.

== קישורים חיצוניים ==

* [http://www.pegasusarchive.org/normandy/lord_lovat.htm הביוגרפיה של פרייזר] בארכיון פגסוס.
* 

==הערות שוליים==

קטגוריה:מעוטרי אות השירות המצוין
קטגוריה:קצינים בריטים במלחמת העולם השנייה
קטגוריה:מקבלי אות לגיון הכבוד
קטגוריה:מעוטרי הצלב הצבאי
קטגוריה:לורדים לימי חייהם
קטגוריה:סקוטים
קטגוריה:הקומנדו הבריטי
קטגוריה:ברונים בריטים
קטגוריה:בריטים שנולדו ב-1911
קטגוריה:בריטים שנפטרו ב-1995
Cross Purposes

Cross Purposes הוא אלבומה השבעה עשר של להקת ההבי מטאל הבריטית בלאק סבאת' שיצא לאור בינואר 1994.

==אודות האלבום==
לאחר שובם של הזמר רוני ג'יימס דיו והמתופף וייני אפיק באלבום הקודם Dehumanizer, נעדרו השניים באלבום זה. את מקומו של דיו תפס טוני מרטין שהשתתף כחבר הלהקה בשלושה אלבומים, ואלבום זה הוא הרביעי שלו עם בלאק סבאת'. את אפיק החליף מתופף להקת Rainbow לשעבר בוב רונדינילי.

השיר "Cardinal Sin" היה אמור במקור להיקרא "Sin Cardinal Sin", אך טעות דפוס שארעה, גרמה למילה הראשונה להימחק מהאלבום. חברי הלהקה לא טרחו לתקן את השגיאה, והשאירו את השיר ללא המילה החסרה.

לצורך קידום השיר "Hand That Rocks the Cradle", הופק וידאו קליפ בשחור-לבן.

האלבום הגיע למקום ה-122 במצעד הבילבורד 200 האמריקאי.

ביולי 2014 דורג האלבום על ידי מגזין "Guitar World" במקום השישי ברשימת "הידועים ביותר: 50 אלבומים אייקוניים שהגדירו את 1994"

==רשימת השירים==
כל השירים נכתבו על ידי טוני איומי, גיזר באטלר וטוני מרטין, מלבד השיר "Evil Eye" שבכתיבתו השתתף הגיטריסט אדי ואן היילן (שלא קיבל קרדיט באלבום עקב הסתייגותה של חברת התקליטים "Warner Bros. Records" איתה עבד היילן).

==מבצעים==
*טוני איומי - גיטרה
*גיזר באטלר - גיטרה בס
*ג'ף ניקולס - קלידים
*טוני מרטין - שירה
*בוב רונדינילי - תופים

==קישורים חיצוניים==

==הערות שוליים==

קטגוריה:אלבומי בלאק סבאת'
קטגוריה:אלבומים באנגלית
חמש עם רפי רשף

סמליל התוכנית השני בין 2008 ל-2017, בימי ערוץ עשר
חמש עם רפי רשף היא תוכנית אקטואליה יומית ישראלית בהנחיית רפי רשף. מ-2005 עד 2019 שודרה התוכנית בערוץ עשר, והחל מ-16 בינואר 2019 משודרת בקשת 12, בעקבות מעברו של רשף לקשת ולחברת החדשות, יחד עם תוכנית הראיונות שלו "אינטימי".

==תוכן==
התוכנית משודרת בשידור חי, כאשר חלק מהראיונות מוקלטים מראש, בימי חול בשעות 16:50-17:55. התוכנית מכילה כתבות וראיונות בנושאי אקטואליה. רפי רשף מנחה את התוכנית בימים ראשון עד רביעי, ובימי חמישי (לעיתים גם רביעי) מוגשת התוכנית על ידי עמליה דואק, ולעיתים גם על ידי ירון אברהם.

בדרך כלל, בסוף התוכניות נוהג רשף להזמין את הצופים להיכנס לדף הפייסבוק של התוכנית (נפתח ב-2011), להגיב לאייטמים המשודרים, וגם לשלוח אל הצוות סיפורים שיכולים לשמש אייטם לתוכנית.

==היסטוריה==
בשנת 2005 הצטרף רשף לערוץ 10, וייסד את התוכנית "חמש עם רפי רשף" בהנחייתו. התוכנית בהפקת "נינה הפקות", שרשף הוא אחד מבעליה. רשף הביא לתוכניתו את סגנון ההגשה שאפיין אותו בתוכניות אקטואליה קודמות שהגיש, "ערב חדש" במסגרת שידורי החינוכית בערוץ הראשון, ו"חמש עם" בערוץ 2. בתחילה שודרה התוכנית בשעה 16:59, אך בהמשך בשל שיקולי רייטינג הוקדם שידור התוכנית לשעה 16:50.

בשנת 2012, בעקבות המשבר הכספי שאליו נקלע ערוץ 10, קוצץ התקציב של התוכנית ביותר משני מיליון שקלים. במקביל פרש מהתוכנית נחושתן אוקון, שערך והפיק את התוכנית עם רפי רשף מיום הקמתה, וזאת אף על פי שהתוכנית הניבה נתוני רייטינג גבוהים ביחס לרצועת השידור של 17:00, עם כ-7-8%.

ב-16 ביולי 2017 עלתה לאוויר בערוץ 10 התוכנית "16:30", שמשודרת לפני "חמש" עם רפי רשף. ממועד זה אין בתחילת התוכנית מבזק חדשות קצר, הואיל ורצועת האקטואליה "16:30" ממלאת את התפקיד של עדכון חדשות.

ב-14 בינואר 2019 שודרה התוכנית בפעם האחרונה בערוץ עשר.

החל מ-16 בינואר 2019 משודרת התוכנית בקשת 12, וכעת היא חלק משידורי "חברת החדשות". זאת הפעם הראשונה של רפי רשף בשידורי החברה מאז עזב אותה לקראת סוף שנות התשעים, כאשר תוכניתו בערוץ 2 שנקראה גם היא "חמש עם רפי רשף", עברה בתחילת שנות האלפיים לשעה 18:00 ושונה שמה ל"שש עם", שמשודרת מאז ועד היום.

== צוות התוכנית ==
=== קשת 12 (2019–הווה) ===
==== מגישים מחליפים בהווה ====
*דפנה ליאל
*עמליה דואק
*ירון אברהם

==== משתתפים קבועים בתוכנית ====
* עמית סגל, פרשן פוליטי
* דפנה ליאל, כתבת בכנסת
* ירון אברהם, כתב מדיני
* יאיר שרקי, הכתב לענייני דתות
* עמליה דואק, כתבת כלכלית
* קרן מרציאנו, כתבת כלכלית.
* אביב בושינסקי, היועץ לשעבר של נתניהו, פרשן.

=== ערוץ עשר (2005–2019) ===
מגישים מחליפים
* מתן חודורוב
* אריק וייס
* נסלי ברדה
* אור הלר
* נדב פרי
* ניב גלבוע
* רומי נוימרק
* דב גיל-הר
* תמר איש-שלום
* חן ליברמן

משתתפים קבועים בתוכנית
* רביב דרוקר, פרשן פוליטי
* צבי יחזקאלי, ראש הדסק הערבי
* נדב איל, ראש דסק החוץ.
* מתן חודורוב, הכתב לענייני כלכלה
* חן ליברמן, עורכת התרבות.
* עמנואל אלבז-פלפס, כתבת חדשות חוץ
* אלמוג בוקר, כתב בדרום.

==קישורים חיצוניים==
* 

* [https://www.mako.co.il/news-channel2/rafi_reshef חמש עם רפי רשף] באתר mako
* 
* 
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ עשר: תוכניות וסדרות
קטגוריה:קשת: תוכניות וסדרות
קטגוריה:חדשות עשר
קטגוריה:תוכניות חברת החדשות
רז קרני

רז קרני (נולד ב-23 באוגוסט 1971) שירת כאלוף-משנה בצה"ל המפקד על מערך מגן, בעברו הקצין היחידי שפיקד על שני בסיסי החינוך חוות השומר ומחו"ה אלון במשך 7 שנים ברצף.

== קורות חייו ==
קרני נולד לאסנת ויורם בקיבוץ כפר סאלד, נכד למרים ויוסל לשם ממייסדי הקיבוץ. גדל והתחנך כילד בקיבוץ רמת השופט וכנער בנצרת עילית. בנובמבר 1989 התגייס לצה"ל, התנדב לצנחנים, ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קצינים. בתום הקורס חזר לבה"ד 1 ושימש כמפקד מחלקה וכמפקד פלוגה בהשלמה חילית, וכמפקד בית הספר להכשרות של יחידת מגלן.

לאחר מכן עבר לחיל החינוך והנוער בדחיפתו של אלעזר שטרן שכיהן אז כקצין חינוך ראשי ושימש במספר תפקידים ובהם מפקד הגדנ"ע במרחב מרכז ובסיס גדנע ג'וערה, מפקד בסיס חוות השומר ובסיס מחו"ה אלון. קרני הוא הקצין היחידי שפיקד על שני הבסיסים המיוחדים של חיל החינוך.

במקביל לשירותו בחיל החינוך החזיק במינוי חירום כמפקד קרבי, מפקד פלוגה ג בגדוד 7002 בחטיבת כרמלי, והוביל אותה במלחמת לבנון השנייה.

בשנים בהן היה מפקד מחו"ה אלון ולפני קידומו לדרגת אל"ם המשיך קרני להחזיק במינוי חירום במילואים כראש מטה נפה במחוז הצפון של פיקוד העורף. בשנת שנת 2014 הוחלט למנותו למפקד מערך מג"ן בדרגת אל"ם. בשנת 2017 ביוזמתו שונה שמו של המערך ממערך מגן למערך קידום אוכלוסיות. לאחר שפרש מצבא הקבע מונה בחופשת השחרור למפקד נפה צפונית בפיקוד העורף. גר בשמשית, נשוי ללימור ואב לארבעה.

לקראת הבחירות לכנסת ה-25, התמודד בבחירות המקדימות של מפלגת העבודה, קיבל 3093 קולות ובגלל שיטת השריון המגדרי שהופעלה במפלגה העבודה בבניית הרשימה לכנסת, שובץ במקום ה-13 ברשימת המפלגה לכנסת.

== לקריאה נוספת==
* שיר חורי, בסיס לשינוי, במחנה, גיליון 35, 4 בספטמבר 2014

== קישורים חיצוניים ==

* 
* 
* 
* 
* 
* טלי סטמבולצ'יק, [https://www.idf.il/אתרים/חיל-החינוך/האיש-שהשפיע-על-חיי-מאות-חיילים-מסיים-תפקיד/ "תמיד - קודם כל מפקד": האיש שהשפיע על חיי מאות חיילים - מסיים תפקיד], אתר צה"ל, 28.08.2017.

== הערות שוליים ==

קטגוריה:אלופי-משנה בצה"ל
קטגוריה:מפקדי מערך מג"ן
קטגוריה:פעילי מפלגת העבודה
קטגוריה:בוגרי תיכון אורט ע"ש שרת (נוף הגליל)
קטגוריה:שמשית: אישים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1971
מטריצת בלוקים

באלגברה ליניארית, מטריצת בלוקים היא מטריצה שחולקה למספר חלקים שגם הם מטריצות. מטריצת בלוקים היא צורת כתיבה נוחה וחסכונית של מטריצות, שבאה לידי ביטוי במקומות רבים באלגברה ליניארית, כדוגמת צורת ז'ורדן וצורה רציונלית.

==דוגמה==
בדוגמה שלהלן, את המטריצה <math>A</math> חילקנו לבלוקים שהם המטריצות <math>B,C,D,E</math>:
<math display="block">A=\begin{pmatrix} 1 & -9 & 2 & 2 \\ 4 & \pi & -1.5 & e \\ 0 & 4 & 3 & 0 \\ 1 & 3 & 1 & -8 \end{pmatrix}=\begin{pmatrix} B & C \\ D & E \end{pmatrix};\quad B=\begin{pmatrix} 1 & -9 \\ 4 & \pi \end{pmatrix},\quad C=\begin{pmatrix} 2 & 2 \\ -1.5 & e \end{pmatrix},\quad D=\begin{pmatrix} 0 & 4 \\ 1 & 3 \end{pmatrix},\quad E=\begin{pmatrix} 3 & 0 \\ 1 & -8 \end{pmatrix}</math>

הפירוק ודאי לא חייב להיות סימטרי, כלומר המטריצות לא חייבות להיות ריבועיות.

==פעולות על מטריצות בלוקים==
בהינתן שתי מטריצות וחלוקתן לבלוקים, אם החלוקה מקיימת תנאים מסוימים ניתן לבצע את פעולות הכפל בסקלר, החיבור וכפל המטריצות על תתי המטריצות.

*כפל בסקלר - כאן אין כל דרישה על המטריצות. בהינתן מטריצת בלוקים, הכפל שלה בסקלר כלשהו הוא כפל הבלוקים באותו הסקלר, כלומר:
<math display="block">c\cdot \begin{pmatrix} { X }_{ 11 } & \cdots & { X }_{ 1n } \\ \vdots & \ddots & \vdots \\ { X }_{ m1 } & \cdots & { X }_{ mn } \end{pmatrix}=\begin{pmatrix} { c\cdot X }_{ 11 } & \cdots & { c\cdot X }_{ 1n } \\ \vdots & \ddots & \vdots \\ { c\cdot X }_{ m1 } & \cdots & { c\cdot X }_{ mn } \end{pmatrix}</math>

*חיבור - בהינתן שתי מטריצות עם אותה חלוקה לבלוקים, החיבור הוא בלוק בלוק, כלומר:
<math display="block">\begin{pmatrix} { X }_{ 11 } & \cdots & { X }_{ 1n } \\ \vdots & \ddots & \vdots \\ { X }_{ m1 } & \cdots & { X }_{ mn } \end{pmatrix}+\begin{pmatrix} { Y }_{ 11 } & \cdots & { Y }_{ 1n } \\ \vdots & \ddots & \vdots \\ { Y }_{ m1 } & \cdots & { Y }_{ mn } \end{pmatrix}=\begin{pmatrix} { X }_{ 11 }+{ Y }_{ 11 } & \cdots & { X }_{ 1n }+{ Y }_{ 1n } \\ \vdots & \ddots & \vdots \\ { X }_{ m1 }+{ Y }_{ m1 } & \cdots & { X }_{ mn }+{ Y }_{ mn } \end{pmatrix}</math>

*כפל - בהינתן שתי מטריצות וחלוקה שלהן, כך שמוגדר הכפל בין כל הבלוקים המתאימים, ניתן להתייחס לבלוקים כאל איברים של מטריצות ולהכפיל כרגיל, כלומר:<math display="block">\begin{pmatrix} { X }_{ 11 } &
 \cdots & { X }_{ 1t } \\ \vdots & \ddots & \vdots \\ { X }_{ m1 } & \cdots & { X }_{ mt } \end{pmatrix}\cdot \begin{pmatrix} { Y }_{ 11 } & \cdots & { Y }_{ 1n } \\ \vdots & \ddots & \vdots \\ { Y }_{ t1 } & \cdots & { Y }_{ tn } \end{pmatrix}=\begin{pmatrix} \sum _{ s=1 }^{ t }{ { X }_{ 1s }{ Y }_{ s1 } } & \cdots & { \sum _{ s=1 }^{ t }{ { X }_{ 1s }{ Y }_{ sn } } } \\ \vdots & \ddots & \vdots \\ \sum _{ s=1 }^{ t }{ { X }_{ ms }{ Y }_{ s1 } } & \cdots & \sum _{ s=1 }^{ t }{ { X }_{ ms }{ Y }_{ sn } } \end{pmatrix}</math>
*שחלוף - בהינתן מטריצת בלוקים <math>U</math> המורכבת מ<math>m\times n</math> בלוקים מסדר זהה, נסמן את הבלוק ה<math>ij</math> של <math>U</math> ב<math>u_{ij}</math> (כלומר <math>U=[u_{ij}]</math>). אז <math>U^t=[u_{ji}^t]</math>.
בנייה זו נותנת דרך נוחה להתעסק עם צורות שונות של מטריצות, בעיקר בהוכחות שונות בלכסון מטריצות וצורות ג'ורדן.

==ראו גם==
*מטריצת בלוקים אלכסונית
*צורת ג'ורדן
*צורה רציונלית

==קישורים חיצוניים==
* 

מטריצת בלוקים
File

file היא תוכנית במערכת ההפעלה יוניקס ובמערכות הפעלה דמויות יוניקס המשמשת לזיהוי סוג המידע בקובץ נתון.

==היסטוריה==
הגרסה המקורית של <code>file</code> פותחה ונכללה במערכת ההפעלה יוניקס בגרסה 4, בשנת 1973. גרסת System V הביאה איתה שינויים רבים ל-file, אחד הבולטים שבהם היה הוצאת המידע על זיהוי הקבצים מהתוכנה לקובץ נפרד.

מערכות BSD ולינוקס משתמשות בתוכנית חופשית ופתוחה אשר מהווה מימוש מחדש של file המקורי. תוכנית זו נכתבה במקור בשנים 1986-1987, על ידי יאן דרווין. מאז, התוכנית הורחבה על ידי רבים אחרים, ומשנת 1993 תחזוקת הפיתוח מנוהלת על ידי קריסטוס זאולאס.

החל מגרסה 4 של תוכנית זו, הפונקציונליות של file נכללת ספרייה בשם <code>libmagic</code>, אשר ניתן להתממשק אליה בשפת C באמצעות מקשר. התוכנית file ממומשת בעזרת ספרייה זו.

==תחביר==
על מנת לזהות את סוג המידע בקובץ, תחביר הפקודה הוא כדלקמן:
<pre dir="ltr">
file [options] file...
</pre>

דוגמאות:
<syntaxhighlight lang="bash">
$ file program
program: ELF 32-bit LSB executable, Intel 80386, version 1 (SYSV), dynamically linked
 (uses shared libs), stripped
</syntaxhighlight>

<syntaxhighlight lang="bash">
$ file -s /dev/hda1
/dev/hda1: Linux/i386 ext2 filesystem
</syntaxhighlight>

==קישורים חיצוניים==
* 
* [http://pubs.opengroup.org/onlinepubs/9699919799/utilities/file.html file], באתר The Open Group
* <code dir="ltr">[http://www.freebsd.org/cgi/man.cgi?query=file&sektion=1&n=1 file(1)]</code> באתר מערכת ההפעלה FreeBSD
* <code dir="ltr">[http://linux.die.net/man/1/file file(1)]</code> – דף העזרה של file במערכת ההפעלה לינוקס

==הערות שוליים==

קטגוריה:פקודות יוניקס
רביעיית מיתרים מספר 2 (שוסטקוביץ')

רביעיית המיתרים מספר 2 בלה מז'ור של דמיטרי שוסטקוביץ', אופוס 68, נכתבה בשנת 1944 במשך תשעה עשר ימים באיבנובו, 300 קילומטר ממוסקבה.
היצירה הוקדשה לוויסריון שבאלין (מלחין רוסי).

==רקע==
בשנת 1944 שוסטקוביץ' התגורר ב"בית למנוחה ויצירתיות"- מפלט ממשלתי לסופרים ומלחינים באיבנובו.

במשכן דל זה, המלחין לא נחשף כלל להסחות דעת, והוא הלחין את שלישיית הפסנתר השנייה שלו (אופוס 67) ואת רביעיית המיתרים השנייה שלו.
שתי היצירות בוצעו לראשונה בנובמבר אותה שנה על ידי רביעיית בטהובן (אשר ביצעה את הפרמיירה לכל רביעיותיו פרט לראשונה והאחרונה).

שוסטקוביץ' כתב את הרביעייה לאחר שסיים 8 מתוך הסימפוניות שלו, שבניגוד להן, כתב את רביעיותיו ברצף מהיר אחת אחרי השנייה.

==מוזיקה==

הרביעייה מחולקת לארבעה פרקים:
#אוברטורה: מודראטו קון מוטו- פתיחה כפולה בצורת סונאטה, אנרגטית וצפופה באופייה, המערבת מקצבים שונים. הפרק מתחיל בנגינת הנושא הראשון על ידי הכינור לבדו, המלווה בנגינת הצ'לו, ומשם מתפתח לנושא השני, שתחילה מצטייר כעצבני ומהורהר, ומתפתח אף לנגינה צורמנית. לאחר מכן, הפתיחה חוזרת, ובקטע הפיתוח מוצג הנושא הראשון במבנה של וואלס. לבסוף, מבוצע שחזור של הסונטה, אך מרוכז והפכפך יותר מאשר בתחילה.
#רצ'יטטיב ורומנסה: אדאג'ו- פרק מהורהר המכיל ביטוי נפשי עמוק בדומה לרביעיותיו המאוחרות של בטהובן. הרצ'יטטיב הממושך, העוטף את הרומנסה, הוא מונולוג של הכינור המלווה על ידי הכלים האחרים. ברומנסה ישנם הרמזים למנגינות שעתידות להתפתח ולהרכיב את המוזיקה לסרט "הזבוב" כעשור לאחר מכן. הפרק מסתיים בקדנצה המותירה תחושה של כנות עמוקה.
#ואלס: אלגרו- ואלס מכני ומאיים בסולם מי במול מינור, המבוסס על הנושא השני המוצג בפרק הראשון. מלבד מספר סגמנטים סוערים, הכלים מנגנים ברחש ובקודרות מסתורית, ומעוררים תחושות דומות לאלו שהוצגו בפרק הקודם. הפרק מסתיים במעבר ישיר לפרק האחרון עם שינוי הסולם למז'ורי (הפעם ראשונה בה מבצע שוסטקוביץ' קישור פנימי בין הפרקים, קישור אשר יופיע לעיתים תכופות ברביעיותיו המאוחרות).
#נושא ווריאציות: אדאג'ו- הנושא הראשי של הפינאלה לקוח מפרקה הראשון של השלישייה השנייה של המלחין. הנושא כתוב בהשראת מוזיקה רוסית עממית, ומוצג לאורך הפרק בשלוש עשרה וריאציות שונות. וריאציות אלו מחליפות סולמות ומקצבים לאורך הפרק, שלבסוף מסתיים בווריאציה בסולם לה מינור (בניגוד למסורת, שלפיה יצירות מסתיימות בסולמן המקורי).

אורכה הממוצע של היצירה עומד על כ-34 דקות, עובדה ההופכת אותה לרביעייה הארוכה ביותר של המלחין, פרט לרביעייה האחרונה מספר 15 (35 דקות).

== קישורים חיצוניים ==

קטגוריה:יצירות מאת שוסטקוביץ'
קטגוריה:יצירות לרביעיית מיתרים
ישראל בלוך

200px
200px
ישראל בלוך (17 בינואר 1889 רומני, רוסיה – 7 בינואר 1955 נהלל, ישראל) היה איש ציבור ישראלי, הגיע לארץ ישראל במסגרת העלייה השנייה. עבד בחוות כנרת והיה מהמתיישבים הראשונים של אום ג'וני ובהמשך בין מקימי דגניה א'. היה בין מקימי נהלל. בין השנים 1946-1948 הוא היה ראש מועצה אזורית נהלל וסגן ראש המנהלת המשותפת של מועצת נהלל ומועצת קישון (טרם איחוד מועצות אלו).

== קורות חייו ==
ישראל נולד ברוסיה ב-1889 לאריה בלוך. כבר בגיל 16 החל את פעילותו בתנועה הציונית ובגיל 17 הצטרף לקבוצת הגנה עצמית בעיר הולדתו.

ב-1908 עלה לארץ במסגרת עליה שנייה והצטרף לארגון הפועל הצעיר. תחילה עבד בפתח תקווה ובהמשך הצטרף לחוות כנרת. עקב סכסוך עם מנהל החווה, האגרונום משה ברמן, היה בקבוצה שנטשה את המקום ולאחר שיחות עם ד"ר ארתור רופין נחתם חוזה, עם הקבוצה (שנקראה קבוצת הכיבוש), לשנה להקמת קולקטיב (ללא מנהלים) בשם "קבוצת הכיבוש" שייעבד את אדמות אום ג'וני תמורת חלק מהיבול. וכך בדצמבר 1909 עברה הקבוצה מחוות כנרת לאום ג'וני והחלה לעבד את האדמות שלשפת הכנרת. 

לאחר שנה, עם סיום החוזה, עזבה הקבוצה את המקום וישראל הצטרף לקומונה החדרתית שב-1910 חתמה על חוזה עם רופין לאכלוס אום ג'וני והחליפה את "קבוצת הכיבוש". בהמשך היה שותף להקמת דגניה א' שם חי עם אשתו עד לאחר מלחמת העולם הראשונה. לאחר עזיבת דגניה חי הזוג תקופת מה בחולדה.

ב-1912 הצטרפו ישראל ואליעזר שוחט למנחם שינקין במסעו לחוות הברון בג'ילין שבחורן. בעקבות מסע זה נוסחה הצעה לברון לחדש ההתיישבות במקום על ידי הקמת קבוצת פועלים. ההצעה נשלחה לפקידות בפריס אך כנראה לא הגיעה לידי הברון. 

ב-1920 שימש ישראל כציר מטעם הפועל הצעיר בוועידה בפראג בה נחתם האיחוד בין תנועות "הפועל הצעיר" וצעירי ציון. 

ב-1921 היה בין מקימי מושב העובדים הראשון נהלל ושימש בתפקידים מרכזיים במושב ובארגונים חקלאיים שונים. 

ב-1925 היה שותף לכינוס באי כוחם של המושבים והארגונים בנהלל, שבו הוחלט להקים את "ארגון המושבים" שממנו הוקמה תנועת המושבים.

עם הקמת מועצה אזורית נהלל בשנת 1945, נתמנה בלוך לסגן יו"ר המועצה, עקיבא גולדשטיין.
בשנים 1946-1948 כיהן כיו"ר מועצה אזורית נהלל, וכסגן יו"ר ההנהלה המשותפת של מועצת נהלל ומועצה אזורית קישון.

ישראל נישא לסוניה, אותה פגש בדגניה, (ילידת 1891) והזוג חי בנהלל ועסק בחקלאות. ישראל נפטר ב-1955 ואשתו נפטרה ב-1960. שניהם קבורים בבית הקברות של נהלל. בנם יוסף (בובלה) המשיך את דרכם וקבור אף הוא בנהלל.

== לקריאה נוספת ==
* צבי ליבנה, נחמן תמיר, אנשי העלייה השנייה - פרקי זכרונות - כרך ה, הוצאת המרכז לתרבות ולחינוך תל אביב, 1972
* שמואל דיין, עם אבות ההתיישבות, הוצאת מסדה, 1968, עמודים 287-290

== קישורים חיצוניים ==

* [https://web.archive.org/web/20150403020525/http://www.golan.org.il/616/325.htm סיפורו של ישראל בלוך] בפורטל הגולן (מתוך ספר עליה שנייה)
* 
* 
* 

== הערות שוליים ==

קטגוריה:חברי הפועל הצעיר
קטגוריה:אנשי העלייה השנייה
קטגוריה:נהלל: אישים
קטגוריה:דגניה א': אישים
קטגוריה:אישים הקבורים בבית הקברות בנהלל
קטגוריה:ראשי מועצות אזוריות קישון ונהלל
קטגוריה:ישראלים שנולדו ב-1889
קטגוריה:ישראלים שנפטרו ב-1955
ג'נובה (נפה)

נפת ג'נובה (באיטלקית: Provincia di Genova) היא נפה במחוז ליגוריה שבאיטליה. היא משתרעת על שטח של 1,839 קמ"ר, ונכון לסוף שנת 2013 התגוררו בה 868,046 נפש. בירתה של הנפה בעיר ג'נובה.

מקור שמה מהמילה הלטינית לברך (genu, ברבים genua), בשל מיקומה הגאוגרפי בקשת של החוף הליגורי.

הנפה גובלת בנפת אלסנדריה במחוז פיימונטה ובנפת פארמה ובנפת פיאצ'נצה במחוז אמיליה-רומאניה בצפון. בדרום נפת ג'נובה גובלת
בים הליגורי. הנפה גובלת בנפת סבונה במערב ובנפת לה ספציה במזרח.

==יישובים בנפת ג'נובה הנמצאים בתחומי הריביירה האיטלקית==
*קוגולטו 	
*ארנזנו 
*גנואה
*בוליאסקו 
*פייבה ליגורה 
*סורי 
*רקו 
*קאמולי
*פורטופינו
*סנטה מרגריטה ליגורה 
*רפאלו
*זואלי 
*קיאבארי 
*לבניה 
*ססטרי לבנטה
*מונליה 

==קישורים חיצוניים==

* 

קטגוריה:ליגוריה
קטגוריה:איטליה: נפות לשעבר
ריאדה עלא אלח'אמסה

ריאדה עלא אלח'אמסה (בערבית: رياضة على الخامسة, ספורט בחמישי) היא מגזין שבועי המסקר את קבוצות הכדורגל מהמגזר הערבי המשודר בערוץ הספורט.

משנות השמונים, שודר בטלוויזיה הישראלית מגזין הספורט בשפה הערבית "השבוע בספורט", תחילה בערוץ 1 ובהמשך בערוץ 33. המגזין המשודר כיום סוקר ענפי ספורט שונים בארץ ובעולם, אולם סיקור הכדורגל הישראלי' ובפרט זה של קבוצות המגזר הערבי כולל בעיקר תקצירי משחקים.

בשנת 2009 עלתה בערוץ הספורט התוכנית ריאדה עלא אלח'אמסה בהנחיית חכמת גרה ולצדו הפרשן סעיד חסאנין. התוכנית שמה דגש על סיקור קבוצות הכדורגל מהמגזר הערבי, ופרט לתקצירי משחקים, מגישה התוכנית פרשנויות מעמיקות מפי כדורגלנים פעילים וכדורגלני עבר ערבים ישראלים, דוגמת עבד טיטי ועבאס סואן, לצד דיווחים חדשותיים מקיפים על קבוצות המגזר, מליגת העל ועד ליגה ג'.

פרט למנחה והפרשנים הערבים מופיע גם רז זהבי המגיש דיווחים ופרשנות בעברית.

התוכנית מלווה בכתוביות בעברית ובערבית לסירוגין.
עורך ראשי של התוכנית: פאדי מוסטפא שהוא גם משתתף בפאנל.

==קישורים חיצוניים==
* 
קטגוריה:ערוץ הספורט: תוכניות וסדרות
קטגוריה:תקשורת ערבית
קטגוריה:תוכניות טלוויזיה שעלו לשידור בשנות ה-2000
קרברוס (ירח)

קרברוס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל בשנת 2011, והיה לירח הרביעי של פלוטו שהתגלה אחרי כארון, ניקס והידרה. הירח נקרא על שם קרברוס, כלב ציד נאמן בעל שלושה ראשים וזנב דרקון, שהיה שייך לאל השאול האדס במיתולוגיה היוונית (מקבילו של פלוטו במיתולוגיה הרומית) ששמר על השאול.

החללית ניו הורייזונס הגיעה לפלוטו וירחיו, ביניהם קרברוס, ביולי 2015.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ירחי פלוטו
סטיקס (ירח)

סטיקס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל בשנת 2012, והיה לירח החמישי של פלוטו שהתגלה אחרי כארון, ניקס, הידרה וקרברוס. הירח נקרא על שם סטיקס, נהר במיתולוגיה היוונית שגבל בין הארץ לשאול, ממלכתו של האדס, והקיף אותה תשע פעמים.

החללית ניו הורייזונס חלפה על פני פלוטו וירחיו, ביניהם סטיקס, ב-14 יולי 2015.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ירחי פלוטו